# RUILA PÕHIKOOLI HOOLEKOGU ELEKTROONILISE KOOSOLEKU PROTOKOLL

**Toimumisaeg ja koht:** 22.09.-26.09.2025, elektrooniline koosolek (e-posti teel)

**Koosolekul osalesid:** Rafael Milerman, Maarja Lillemäe, Priit Abiram, Virve-Hella Haavam, Helena Melis, Lea Kallas, Anneli Võõras, Joanna-Eliisa Servet, Kristel Jürvetson, Kristin Koobak, Meelis Kolk, Raiman Kukk, Anna-Magdaleena Kangro, Killu Sarapson ja Andres Kaarmann

**Koosolekut juhatas** Priit Abiram ja protokollis Virve-Hella Haavam

**Päevakorras:**

1. **Kooli õppekava muudatused vastavalt riikliku järelevalve ettekirjutistele**

Seoses HTM järelevalve ettekirjutustega esitas kooli juhtkond hoolekogule nimekirja tehtud ettekirjutustest ning arvamuse avaldamiseks ka kogu täiendatud kooli õppekava. Järnevalt on esitatud riikliku järelvalve ettekirjutused ja kooli tegevused nende täitmiseks:

**1.3.1. Tagada kooli õppekava kehtestamine direktori poolt, esitades õppekava või selle muudatused enne kehtestamist arvamuse andmiseks kooli hoolekogule, õppenõukogule ja õpilasesindusele, vastavalt põhikooli- ja gümnaasiumiseaduse § 17 lõikele 2. Täitmise tähtaeg: 01.10.2025.**

Kooli õppekava on esitatud arvamuse avaldamiseks hoolekogule (õppekava manuses).

**1.3.2. Tagada kooli õppekava üldosa vastavus põhikooli- ja gümnaasiumiseadusele, Vabariigi Valitsuse 06.01.2011. a määrusele nr 1 „Põhikooli riiklik õppekava“ järgmistes osades: 1.4.2.1. Tagada kooli õppekavas läbiva teema „Teabekeskkond ja meediakasutus“ kirjeldamine vastavalt Vabariigi Valitsuse 06.01.2011. a määruse nr 1 „Põhikooli riiklik õppekava“ § 14 lisale 14.**

Kooli õppekavas on ajakohastatud läbiv teema “Teabekeskkond ja meediakasutus”.

**1.4.2.2. Tagada õppekavas hinnete ja hinnangute vaidlustamise kord vastavalt Vabariigi Valitsuse 06.01.2011. a määruse nr 1 „Põhikooli riiklik õppekava“ § 19 lõikele 4.**

Kooli õppekava üldosa on täiendatud hinnete ja hinnangute vaidlustamise korraga.

**1.4.2.3. Tagada õppekava üldosas vaba tunniressursi kasutamise põhjendamine vastavalt Vabariigi Valitsuse 06.01.2011. a määruse nr 1 „Põhikooli riiklik õppekava“ § 24 lõike 6 punktile 2.**

Kooli õppekava üldosas tuuakse välja vaba tunniressursi kasutus ja põhjendused.

**1.4.2.4. Kirjeldada õppekavas koolis kasutatava hindesüsteemi põhimõtted ning hinnete viie palli süsteemi teisendamine lähtudes Vabariigi Valitsuse 06.01.2011. a määruse nr 1 „Põhikooli riiklik õppekava“ § 21 lõikest 4.**

Kooli õppekava üldosas on kirjeldatud koolisisest hindamissüsteemi, hinnete teisendamise põhimõtteid viie palli süsteemi.

**1.4.2.5. Kirjeldada õppekavas koolis kasutatavad põhimõtted, millest lähtuvalt antakse õpilasele ja piiratud teovõimega õpilase puhul ka vanemale kirjalikku tagasisidet õpilase käitumise ja hoolsuse kohta vähemalt kaks korda õppeaastas kooli õppekavas kehtestatud korras, vastavalt Vabariigi Valitsuse 06.01.2011. a määruse nr 1 „Põhikooli riiklik õppekava“ § 19 lõikele 3.**

Kooli õppekava üldosa on täiendatud käitumise ja hoolsuse tagasisidestamise kohta.

**1.4.2.6. Tagada õpilase maksimaalne lubatud nädalakoormus 1. ja 3. klassis vastavalt põhikooli- ja gümnaasiumiseaduse § 25 lõikele 2.**

Kooli õppekava on viidud vastavusse 1. ja 3. klassi lubatud nädalakoormusega vastavalt PGS-le.

**1.4.2.7. Tagada, et kooli õppekava üldosas oleks sätestatud 9. klassi õpilasele aastahinnete väljapanemine hiljemalt 1. juunil, välja arvatud õppeainetes, milles õpilane jäetakse täiendavale õppetööle, lähtudes Vabariigi Valitsuse 06.01.2011. a määruse nr 1 „Põhikooli riiklik õppekava“ § 22 lõikest 12.**

Kooli õppekava üldosa on täpsustatud 9.klassi õpilastele hinnete väljapanemisega 1.juunil.

**1.4.3. Tagada kooli õppekava põhikooli ainekavade vastavus Vabariigi Valitsuse 06.01.2011. a määrusele nr 1 „Põhikooli riiklik õppekava“ järgmistes punktides:**

**1.4.3.1. Tagada kooli õppekavas võõrkeelte valdkonnakavas A-võõrkeele ja B-võõrkeele ainekavade esitamine vastavalt Vabariigi Valitsuse 06.01.2011. a määruse nr 1 „Põhikooli riiklik õppekava“ lisale 8.**

Võõrkeelte valdkonnakava teise ja kolmanda kooliastme õpitulemused on ajakohastatud.

**1.4.3.2. Tagada kooli õppekavas matemaatika valdkonnakava üldosa esitamine vastavalt Vabariigi Valitsuse 06.01.2011. a määruse nr 1 „Põhikooli riiklik õppekava“ § 24 lõike 6 punktile 2.**

Matemaatika valdkonnalava üldosa tunnijaotus on viidud vastavusse kooli õppekava üldosas toodud tunnijaotusele.

**1.4.3.3. Tagada kooli õppekavas sotsiaalainete valdkonnakava üldosa ja ühiskonnaõpetuse ainekava esitamine vastavalt Vabariigi Valitsuse 06.01.2011. a määruse nr 1 „Põhikooli riiklik õppekava“ § 24 lõikele 7 ja lisale 6.**

Sotsiaalainete valdkonna üldosas on lisatud läbivate teemade käsitlused ja ühiskonnaõpetuse ainekava on ajakohastatud.

**1.4.3.4. Tagada kooli õppekava kehalise kasvatuse ainekava esitamine vastavalt Vabariigi**

**Valitsuse 06.01.2011. a määruse nr 1 „Põhikooli riiklik õppekava“ § 24 lõikele 7 ja lisale 2. Kehalise kasvatuse valdkonnakavasse on lisatud klassiti kirjeldatud õppesisu.**

**1.4.3.5. Tagada kooli õppekavas põhikooli lihtsustatud õppetaseme võõrkeele ainekava tunnimaht 5. klassis vastavalt Vabariigi Valitsuse 16.12.2010. a määruse nr 182 „Põhikooli lihtsustatud riiklik õppekava“ lisa 1 punktile 3.2.4.**

Põhikooli lihtsustatud võõrkeele ainekava tunnimaht 5.klassis on viidud vastavusse PLRÕile.

**1.4.3.6. Tagada kooli õppekavas põhikooli lihtsustatud õppetaseme kunstiõpetuse ainekavas 1., 2. ja 3. klassi tunnimahu ja kooliastmeti õpitulemuste esitamine lähtudes Vabariigi Valitsuse 16.12.2010. a määruse nr 182 „Põhikooli lihtsustatud riiklik õppekava“ lisa 1 punktidest 3.2.4 ja 4.9.**

Põhikooli lihtsustatud õppetaseme ainekavas on viidud vastavusse 1., 2. ja 3. klassi tunnimaht vastavalt PLRÕKile ja esitatud õpitulemused kooliastmeti.

**1.4.3.7. Tagada kooli õppekavas põhikooli lihtsustatud õppetaseme kehalise kasvatuse ainekavas tunnimahu ja kooliastmeti õpitulemuste esitamine lähtudes Vabariigi Valitsuse 16.12.2010. a määruse nr 182 „Põhikooli lihtsustatud riiklik õppekava“ lisa 1 punktidest 3.2.4 ja 4.11.**

Põhikooli lihtsustatud õpetaseme ainekavas on viidud kehalise kasvatuse tunnimaht vastavusse PLRÕKile ja esitatud kooliastmeti õpitulemused.

Arvamuse esitas 9 hoolekogu liiget, kes kinnitasid, et on dokumentidega tutvunud, muudatused on arusaadavad ja täiendusettepanekuid ei ole. Ülejäänud hoolekogu liikmed arvamust ei esitanud.

1. **Kooli arenguvestluste korraldamise tingimuste ja korra täiendamine**

Lisaks täiendatud kooli õppekavale esitas kooli juhtkond hoolekogule arvamuse avaldamiseks arenguvestluste korraldamise tingimuste ja korra, mida samuti täiendati lähtuvalt riikliku järelevalve ettekirjutusest.

**4.11. Kehtestada arenguvestluste korraldamise tingimused ja kord vastavalt põhikooli- ja gümnaasiumiseaduse § 37 lõikele 7 ja § 73 lg 1 1 punktile 11 ning haridus- ja teadusministri 23.08.2010. a määruse „Kooli õppenõukogu ülesanded ja töökord“ § 2 punktile 8. Täitmise tähtaeg: 01.10.2025.**

Arenguvestluste korda on täiendatud punktis 2.2. järgmises sõnastuses: “…arenguvestluse aluseks olev küsimustik täidetakse 1.-3.klassi õpilaste puhul koostöös lapsevanemaga. 4.-9.klassi õpilane analüüsib kirjalikult koolipäevikusse õppeedukust, õpioskusi ja tunnis osalemist ning seab eesmärgid järgmiseks perioodiks.”

Üks hoolekogu liige esitas ettepaneku kasutada punktis 2.2. sõna “koolipäevikusse” asemel “e-päevikusse”. Direktor selgitas, et antud punktis on mõeldud just paberkandjal Ruila kooli päevikut, kuhu õpilased planeerivad ja analüüsivad kirjalikult oma õppimist, mitte aga eKooli.

Arvamuse esitas kokku 9 hoolekogu liiget, kellest üks tegi eelpool kirjeldatud ettepaneku. Kõik üheksa liiget kinnitasid, et on dokumentidega tutvunud, muudatused on arusaadavad ja rohkem täiendavaid ettepanekuid ei esitatud. Ülejäänud hoolekogu liikmed arvamust ei esitanud.